Брэсцкі гарвыканкам у жніўні аб’яўляў пра абмеркаванне праекта рэканструкцыі квартала, абмежаванага вуліцамі Піваварнай, Валадарскага і 1-м Мінскім завулкам. Хоць афіцыйныя тэрміны абмеркавання даўно выйшлі, мы вырашылі вярнуцца да гэтага пытання.Для тых, хто дрэнна разбіраецца ў геаграфіі горада, нагадаем, што гэты квартал знаходзіцца адразу за чыгункай, калі перасякаць яе па вуліцы Пушкінскай з боку бульвара Касманаўтаў. Усе тры вуліцы – Піваварная, Валадарскага і 1-ы Мінскі ідуць паралельна чыгуначнаму палатну. Дадатковымі меткамі гэтага квартала з’яўляецца інтэрнат №4 БрДУ імя Пушкіна і, безумоўна, знакамітая калонія Варбурга.